บาทเปิด 32.67 บาทต่อดอลลาร์ แข็งค่า
เงินบาทเปิดตลาด 32.67 บาทต่อดอลลาร์ แข็งค่า หลังตัวเลข CPI สหรัฐออกมาต่ำกว่าคาดฉุดดอลลาร์อ่อนค่า
12 ต.ค. 2561

เงินบาทเปิดตลาด 32.67 บาทต่อดอลลาร์ แข็งค่า หลังตัวเลข CPI สหรัฐออกมาต่ำกว่าคาดฉุดดอลลาร์อ่อนค่า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.67 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.77 บาท/ดอลลาร์ เนื่องจากดอลลาร์มีทิศทางอ่อนค่าเมื่อเทียบกับสกุลเงินหลัก หลังตัวเลข CPI ของสหรัฐออกมาต่ำกว่าคาด ทำให้ตลาดมองว่าอาจเป็นปัจจัยที่มีผลต่อการตัดสินใจเรื่องการปรับดอกเบี้ยของธนาคารกลางสหรัฐ (เฟด) ส่วนปัจจัยภายในประเทศต้องดูทิศทางการเคลื่อนไหวของเงินทุนต่างประเทศ หลังจากเมื่อวานนี้นักลงทุนเทขายหุ้นกว่า 1 หมื่นล้านบาท มูลค่าสูงสุดนับตั้งแต่เดือน มิ.ย.46
"เช้านี้บาทแข็งค่าจากปิดตลาดเย็นวานนี้ เนื่องจากดอลลาร์อ่อนค่าหลังตัวเลข CPI พลาดเป้าอาจมีผลต่อการตัดสินใจเรื่องการปรับดอกเบี้ยของเฟด"นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 32.60-32.80 บาท/ดอลลาร์
"ทิศทางบาทวันนี้น่าจะยังคงผันผวนต่อเนื่องจากเมื่อวานนี้" นักบริหารเงิน กล่าว